Middelsstore (gjerne 8–25 millimeter), ovale, nokså brede skarabider, som oftest matt svarte, sjeldnere metallfargede. Hodet er bredt skovlformet uten horn. Pronotum er mye bredere enn langt, gjerne litt kantete. Dekkvingene er brede og noe hvelvede, ofte med markerte punktrader. Beina er forholdsvis tynne, leggene påfallende krumme. Hode, pronotum eller dekkvinger kan ha blanke knøler.